Upsala (Gausantė)
Upsala – upė Jurbarko ir Raseinių rajonuose; kairysis Gausantės intakas. Upės ištakos yra į vakarus nuo Butkiškės kaimo. Upsala teka į pietvakarius daugiausia laukais, vietomis miškingomis vietovėmis. Į šiaurę nuo Burbinės įteka į Nemuno baseinui priklausančią Gausantę (7,3 km nuo jos žiočių). Intakai: Gurklys (dešinysis). Gyvenvietės prie Upsalos: Čiužiūnai, Paupstaliai, Pavietava, Burbinė. Upėvardis kildinamas iš liet. upė, upis, upius 'upė'.